32006R1104
L 197/3
JURNALUL OFÍCIAL AL UNIUNII EUROPENE
REGULAMENTUL (CE) NR. 1104/2006 AL COMISIEI
din 18 iulie 2006
de modificare a Regulamentului (CE) nr. 831/2002 de punere în aplicare a Regulamentului (CE) nr. 322/97 al Consiliului privind statisticile comunitare, în ceea ce privește accesul la date confidențiale în scopuri științifice
(Text cu relevanță pentru SEE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 322/97 al Consiliului din 17 februarie 1997 privind statisticile comunitare (1) și, în special, articolul 17 alineatul (2) și articolul 20 alineatul (1) ale acestuia,
întrucât:
(1)
Regulamentul Comisiei (CE) nr. 831/2002 (2) stabilește condițiile în care poate fi acordat accesul la date confidențiale transmise autorității comunitare pentru concluzii statistice în scopuri științifice. Aceasta enumeră studiile diferite și sursele de date cărora li se aplică.
(2)
Există o cerere tot mai mare din partea cercetătorilor și a comunității științifice, în general, de a avea acces, în scopuri științifice, și la datele confidențiale din ancheta privind structura câștigurilor salariale. Această anchetă cuprinde date structurale armonizate la nivelul Uniunii Europene despre câștigurile salariale brute, orele plătite și zilele de concediu plătite anual care sunt colectate o dată la patru ani, în temeiul Regulamentului (CE) nr. 530/1999 al Consiliului din 9 martie 1999 privind statisticile structurale ale câștigurilor salariale și ale costului forței de muncă (3). Accesul la aceste date confidențiale va fi util pentru activitatea de cercetare privind câștigurile salariale ale persoanelor și relația acestora cu caracteristicile angajatorului. Prin urmare, această anchetă trebuie să fie adăugată la lista din Regulamentul (CE) nr. 831/2002.
(3)
Măsurile prevăzute de prezentul regulament sunt în conformitate cu avizul Comitetului pentru confidențialitatea statistică,
ADOPTĂ PREZENTUL REGULAMENT:
Articolul 1
Regulamentul (CE) nr. 831/2002 se modifică după cum urmează:
1.
La articolul 5, alineatul (1) se înlocuiește cu următorul text:
„(1) Autoritatea comunitară poate acorda accesul, la sediul său, la date confidențiale obținute din următoarele anchete sau surse de date statistice:
-
grupul comunitar pentru gospodării;
-
ancheta privind forța de muncă;
-
ancheta comunitară privind inovarea;
-
ancheta privind formarea profesională continuă;
-
ancheta privind structura câștigurilor salariale.
Cu toate acestea, la cererea autorității naționale care a furnizat datele, accesul la aceste date obținute de la autoritatea națională respectivă nu se acordă pentru un proiect de cercetare specific.”
2.
La articolul 6, alineatul (1) se înlocuiește cu următorul text:
„(1) Autoritatea comunitară poate pune la dispoziție seturi de microdate anonime obținute din următoarele anchete sau surse de date statistice:
-
grupul comunitar pentru gospodării;
-
ancheta privind forța de muncă;
-
ancheta comunitară privind inovarea;
-
ancheta privind formarea profesională continuă continuă;
-
ancheta privind structura câștigurilor salariale.
Cu toate acestea, la cererea autorității naționale care a furnizat datele, accesul la aceste date obținute de la autoritatea națională respectivă nu se acordă pentru un proiect de cercetare specific.”
Articolul 2
Prezentul regulament întră în vigoare în a douăzecea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 18 iulie 2006.